এশিয়া কাপ খেলতে বাংলাদেশ দল দুবাইয়ে পৌঁছে গেছে গত পরশু। ভিসা জটিলতায় আটকে পড়ায় দলের সঙ্গে যেতে পারেননি তামিম ও রুবেল হোসেন। সোমবার রাতে রুবেলের ভিসা হয়েছে, সন্ধ্যায় রওনাও হয়ে গেছেন। দেরি হচ্ছিল তামিমের। ১৫ সেপ্টেম্বর শ্রীলঙ্কার সঙ্গে এশিয়া কাপের উদ্বোধনী ম্যাচটা যথেষ্ট প্রস্তুতি নিয়ে খেলতে পারবেন কি না সেটি নিয়েও চিন্তায় পড়ে গিয়েছিলেন বাঁহাতি ওপেনার। আপাতত স্বস্তি তামিমের, হাতে তিন দিন সময় অন্তত পাচ্ছেন দুবাইয়ের কন্ডিশনে মানিয়ে নিতে।